NSFAS-aansoeke sluit oor 26 daeVoornemende studente in Limpopo wag om hul aansoeke vir finansiering vir die 2020-studiejaar in. (Foto: NSFAS/ Facebook) Die nasionale skema vir finansiële bystand vir studente (NSFAS) het reeds 287 769 aansoeke landwyd ontvang met slegs 26 dae oor voordat die aansoeke op 30 November sluit. NSFAS het Maandag in ŉ verklaring gesê studente wat beplan om by openbare TVET-kolleges te studeer het van 23 001 in Oktober tot 37 132 toegeneem. Uit die totale aansoeke tot dusver ontvang is 145 190 begunstigdes van Sassa. Luidens die verklaring het KwaZulu Natal (85 367), Gauteng (58 950) en Limpopo (46 043) weer eens die meeste aansoeke ontvang. Daar is ook reeds 775 aansoeke van studente met gestremdhede ontvang. Die fonds moedig studente met gestremdhede aan om aansoek te doen by die NSFAS-gestremdheidsfonds wat nie net befondsing tydens hul studie sal bied nie, maar ook ondersteuning. “NSFAS is deurgaans in gesprek met verskillende plaaslike en provinsiale regerings waar daar min aansoeke is. Met hierdie verbintenisse kan NSFAS ondersteuning bied waar nodig om kwalifiserende studente toegang tot fasiliteite te bied,” lui die verklaring. Studente wat kwalifiseer vir NSFAS-befondsing vir universiteit- en TVET-universiteitstudie moet aan die volgende kriteria voldoen: